ประกาศกรมการขนส่งทางน้ำและพาณิชยนาวี ที่ 387/2550 เรื่อง กำหนดแบบ หลักเกณฑ์และระยะเวลาให้ผู้ประกอบการขนส่งต่อเนื่องจดทะเบียนส่งรายงานเกี่ยวกับการประกอบการ

ประกาศกรมการขนส่งทางน้ำและพาณิชยนาวี
ประกาศกรมการขนส่งทางน้ำและพาณิชยนาวี
ที่ ๓๘๗/๒๕๕๐
เรื่อง กำหนดแบบ
หลักเกณฑ์และระยะเวลาให้ผู้ประกอบการขนส่งต่อเนื่อง
จดทะเบียนส่งรายงานเกี่ยวกับการประกอบการ[๑]
 

อาศัยอำนาจตามความในมาตรา
๕๒ แห่งพระราชบัญญัติการขนส่งต่อเนื่องหลายรูปแบบ พ.ศ. ๒๕๔๘ อธิบดีกรมการขนส่งทางน้ำและพาณิชยนาวีในฐานะนายทะเบียนจึงออกประกาศกำหนดแบบหลักเกณฑ์และระยะเวลาให้ผู้ประกอบการขนส่งต่อเนื่องจดทะเบียนส่งรายงานเกี่ยวกับการประกอบการไว้
ดังต่อไปนี้

ข้อ ๑
ให้ผู้ประกอบการขนส่งต่อเนื่องจดทะเบียนยื่นรายงานเกี่ยวกับการประกอบการตามแบบ
ขต. - บ๖ ที่แนบท้ายประกาศนี้ ซึ่งมีรายละเอียดต่าง ๆ ดังนี้
๑.๑
น้ำหนักของสินค้าที่ไม่รวมน้ำหนักของตู้สินค้า ทั้งขาเข้าและขาออก
โดยมีหน่วยเป็นตัน หรือปริมาณของสินค้าทั้งขาเข้าและขาออกโดยมีหน่วยเป็นตู้สินค้า
๑.๒
ค่าระวางสินค้า

ข้อ ๒
ในการยื่นข้อมูลตามข้อ ๑ ให้ผู้ประกอบการขนส่งต่อเนื่องยื่นรายงานเกี่ยวกับการประกอบการ
ต่อนายทะเบียน ณ สำนักงานส่งเสริมการขนส่งทางน้ำและการพาณิชยนาวี
กรมการขนส่งทางน้ำและพาณิชยนาวี ดังนี้
๒.๑
การประกอบการที่เกิดขึ้นในช่วงเดือนมกราคมถึงเดือนมิถุนายนให้ยื่นภายในเดือนกรกฎาคมของปีนั้น
๒.๒
การประกอบการที่เกิดขึ้นในช่วงเดือนกรกฎาคมถึงธันวาคมให้ยื่นภายในเดือนมกราคมของปีถัดไป


ประกาศ ณ วันที่ ๑๒
กันยายน พ.ศ. ๒๕๕๐
ประสงค์
ตันมณีวัฒนา
อธิบดีกรมการขนส่งทางน้ำและพาณิชยนาวี
[เอกสารแนบท้าย]

๑.
รายงานเกี่ยวกับการประกอบการขนส่งต่อเนื่องหลายรูปแบบ (แบบ ขต.-บ๖)

(ดูข้อมูลจากภาพกฎหมาย)


























ปริยานุช/ผู้จัดทำ
๘ ตุลาคม ๒๕๕๐

ภัทรวีร์/ปรับปรุง
๗ ตุลาคม ๒๕๖๐


[๑] ราชกิจจานุเบกษา
เล่ม ๑๒๔/ตอนพิเศษ ๑๓๗ ง/หน้า ๓/๒๖ กันยายน ๒๕๕๐